Kaufland a retras de pe piaţă produsul Bio Avocado pentru depăşirea limitei de pesticide.
ANSVSA a anunțat că supermarketul Kaufland a retras produsul Bio Avocado pentru depăşirea limitei legale de reziduuri de pesticide. Potrivit ANSVSA, produsul cu origine din Columbia a fost comercializat în magazinele Kaufland în perioada 11-18 martie. Clienţii care au achiziţionat produsul sunt rugaţi să nu-l consume şi se pot prezenta, în orice magazin Kaufland, pentru a-l returna și a primi banii înapoi, până în 1 aprilie.
Kaufland a retras voluntar şi preventiv de pe piaţă produsul Bio Avocado pentru depăşirea limitei legale de reziduuri de pesticide, a anunţat Autoritatea Naţională Sanitară Veterinară şi pentru Siguranţa Alimentelor (ANSVSA).Potrivit ANSVSA, produsul cu origine din Columbia a fost comercializat în magazinele Kaufland în perioada 11-18 martie.Acesta a fost rechemat pentru depăşirea limitei legale de reziduuri de pesticide (clorpirifos şi clorfenapir).Clienţii care au achiziţionat produsul sunt rugaţi să nu-l consume şi se pot prezenta în orice magazin Kaufland pentru a-l returna, până în 1 aprilie, şi vor primi contravaloarea sa, fără a mai fi necesară prezentarea bonului fiscal.